Ερμής Αραδίππου

Ο Ερμής Αραδίππου είναι κυπριακή ποδοσφαιρική ομάδα από την Αραδίππου, της επαρχίας Λάρνακας. Ιδρύθηκε το 1958. Η ομάδα μετράει 13 συμμετοχές στην Α΄ κατηγορία, το ανώτατο ποδοσφαιρικό πρωτάθλημα της Κύπρου, μία παρουσία σε τελικό Κυπέλλου Κύπρου, μία ευρωπαϊκή συμμετοχή και μία κατάκτηση του Super Cup.

Ίδρυση
Το 1955 η αγγλική αποικιοκρατία στην Κύπρο αποφάσισε να κηρύξει παράνομη την Ανορθωτική Οργάνωση Νεολαίας (ΑΟΝ). Τρία χρόνια αργότερα, στις 10 Φεβρουαρίου 1958, τα άτομα που ήταν επικεφαλής της ΑΟΝ και ενδιαφέρονταν για το ποδόσφαιρο και την υγιή απασχόληση της νεολαίας, αποφάσισαν να ιδρύσουν τον Αθλητικό Μορφωτικό Σύλλογο Ερμή Αραδίππου. Πρώτος πρόεδρος του συλλόγου ανακηρύχτηκε ο Μιχάλης Κοκκινόφτας.

Προσπάθειες ενοποίησης

Επί της 24χρονης προεδρίας Γεώργιου Χατζηματθαίου (1995-2019) τα «Περιστέρια» διέγραψαν μια σταθερή πορεία στη Β' Κατηγορία Κύπρου στο ποδόσφαιρο (πλην μιας σεζόν στην Γ' Κατηγορία, 2002-03), εξετάζοντας παράλληλα και το ενδεχόμενο ενοποίησης της ομάδας με αυτήν του Ερμή Αραδίππου.

Πρόκειται για δύο ιστορικά σωματεία του Δήμου Αραδίππου με πολιτικές αποχρώσεις από το παρελθόν, τα οποία θέλησαν να λύσουν τα οικονομικά τους προβλήματα, αλλά και να βρουν λύση στο γηπεδικό τους ζήτημα, μέσω της ενοποίησης των δύο ποδοσφαιρικών τμημάτων. Ωστόσο η προσπάθεια του 2011 με πρόεδρο του Ερμή τον Λούκα Φανιέρο και Δήμαρχο Αραδίππου τον κ. Χριστάκη Λιπέρη, παρά το ότι βρήκε θετική την Ομόνοια, στο τέλος κατέληξε σε ναυάγιο  .

Εκ νέου συζητήσεις για ενοποίηση της Ομόνοια και του Ερμή έγιναν και τον Απρίλιο του 2023 επί δημαρχίας Ευάγγελου Ευαγγελίδη, με τους «Φτεροπόδαρους» με τον Κωνσταντίνο Πίττα στην προεδρία και προ του φάσματος της οικονομικής χρεοκοπίας να βλέπουν με θετικό μάτι τη σύσταση της «Ένωσης Νέων Αραδίππου» . Ωστόσο το θέμα έμεινε εκ νέου στάσιμο και έτσι οι δύο ομάδες συνέχισαν να αγωνίζονται η κάθε μια στο δικό της μετερίζι στην Β' Κατηγορία.    

 Γήπεδο 
Φυσική έδρα του Ερμή είναι το Δημοτικό Στάδιο Αραδίππου. Ωστόσο, τα τελευταία χρόνια, από την περίοδο 2009-2010, όταν συμμετέχει στην Α΄ κατηγορία, χρησιμοποιεί διαφορετικές έδρες γιατί το Δημοτικό Στάδιο Αραδίππου δεν πληροί τα κριτήρια για διεξαγωγή αγώνων Α΄ κατηγορίας. Τις περιόδους 2009-10 και 2014-15 χρησιμοποίησε το Στάδιο Εθνικού Άχνας, τις περιόδοους 2010-11, 2011-12, 2013-14, 2015-16 και στα τέλη της περιόδου 2014-15 το Στάδιο Αμμόχωστος Επιστροφή και την περίοδο 2015-16 το Στάδιο Αντώνης Παπαδόπουλος.

Ονομασία, έμβλημα και χρώματα
Το όνομα του Ερμή προέρχεται από τον θεό Ερμή της ελληνικής μυθολογίας, ο οποίος ήταν ο αγγελιαφόρος των θεών του Ολύμπου και για το λόγω αυτό φορούσε φτερωτά σανδάλια. Στο έμβλημα της ομάδας απεικονίζεται ο θεός Ερμής. Για τους λόγους αυτούς η ομάδα αποκαλείται και ως οι «Φτεροπόδαροι». Τα χρώματα της ομάδας είναι το κόκκινο και το μπλε.Επί προεδρίας Λούκα Φανιέρου το μπλέ χρώμα άλλαξε σε μαύρο  . Το 2025 επέστρεψε ξανά στο μπλε.

Ιστορία
Πρώτα χρόνια
Αρχικά ο Ερμής έγινε μέλος της Επαρχιακής Ποδοσφαιρικής Ένωσης Λάρνακας. Την περίοδο 1966-67 εντάχθηκε στην Ποδοσφαιρική Ομοσπονδία Επαρχίας Λευκωσίας, όντας μια από τις δυνατές ομάδες της ομοσπονδίας. Παράλληλα, ο Ερμής προέβαινε και σε διάφορες μορφωτικές και πολιτιστικές δραστηριότητες.

Ένταξη στην ΚΟΠ
Ο Ερμής προσπάθησε να ενταχθεί στις τάξεις της Κυπριακής Ομοσπονδίας Ποδοσφαίρου (ΚΟΠ). Ο τότε κανονισμός της ΚΟΠ επέτρεπε σε ένα σωματείο να γίνει μέλος της αν ο πληθυσμός της κοινότητας στην οποία έδρευε ήταν πάνω από 3 χιλιάδες. Μαζί με τον Ερμή, αίτημα για ένταξη στην ΚΟΠ υπέβαλε και η άλλη ομάδα της κοινότητας της Αραδίππου, η Ομόνοια Αραδίππου. Η ΚΟΠ έκανε δεκτή την αίτηση της Ομόνοιας, η οποία υποστηρίχτηκε και από άλλα μέλη της ομοσπονδίας, αλλά απέρριψε την αίτηση του Ερμή. Έτσι, το 1970 η τότε διοίκηση του συλλόγου, με δική της πρωτοβουλία, πραγματοποίησε καταγραφή του πληθυσμού στην Αραδίππου, με τα αποτελέσματα να ενισχύουν το αίτημα της ομάδας για ένταξη στην ΚΟΠ. Τελικά, γίνεται μέλος της ομοσπονδίας την περίοδο 1972-73 και εντάσσεται στη Γ΄ κατηγορία.

 Περίοδος 1972-1979 
Στην πρώτη του συμμετοχή στη Γ΄ κατηγορία, την περίοδο 1972-73, ο Ερμής τερματίζει στην ένατη θέση και παραμένει στην κατηγορία. Την περίοδο 1972-73 τερματίζει στη δεύτερη θέση. Την περίοδο 1975-76 κατακτά το πρωτάθλημα και προβιβάζεται στη Β΄ κατηγορία. Τις επόμενες τρεις περιόδους τερματίζει στις πρώτες θέσεις του πρωταθλήματος Β΄ κατηγορίας.
+Η πορεία του Ερμή την περίοδο 1972-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1972-73  Γ΄  9 14 26 8 9 9 44 47 25Κύπελλο ΚύπρουΑ΄ γύρος 1973-74 Γ΄  2 12 24 12 8 4 33 20 32Κύπελλο ΚύπρουΠροκριματικός 1974-75 Β΄ - Γ΄ 31 9 16   38 18 21Κύπελλο ΚύπρουΔεν είχε δικαίωμα συμμετοχής 1975-76Γ΄ 112px81446425Κύπελλο ΚύπρουΑ΄ γύρος 1976-77 Β΄  4 14 26    39 24 28Κύπελλο ΚύπρουΑ΄ γύρος 1977-78 Β΄  3 14 26 11 7 8 39 24 29Κύπελλο ΚύπρουΒ΄ γύρος 1978-79 Β΄  5 14 26    47 37 28Κύπελλο ΚύπρουΑ΄ γύροςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί
1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Ερμής συμμετείχε στον Β΄ όμιλο.

 Δεκαετία 1980-1989 
Την περίοδο 1982-83 ο Ερμής κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία του στην Α΄ κατηγορία. Στο πρωτάθλημα Α΄ κατηγορίας 1983-84 τερμάτισε στη 14η και τελευταία θέση και υποβιβάστηκε στη Β΄ κατηγορία. Την περίοδο αυτή, ο ποδοσφαιριστής του Ερμή, Λένος Κίττος (μαζί με τον Σιλβέστερ Βέρνον του Πεζοπορικού), αναδείχθηκε πρώτος σκόρερ του πρωταθλήματος.

Κατέκτησε εκ νέου το πρωτάθλημα στη Β΄ κατηγορία την περίοδο 1984-85 και επέστρεψε στην ανώτατη κατηγορία. Στη δεύτερη συμμετοχή του, την περίοδο 1985-86, τερμάτισε και πάλι στην τελευταία θέση, χωρίς μάλιστα να πετύχει κάποια νίκη. Ωστόσο, παρέμεινε στην κατηγορία αφού η Κυπριακή Ομοσπονδία Ποδοσφαίρου αποφάσισε να μην ισχύσει διαβάθμιση, λόγω του προβλήματος που δημιουργήθηκε με την παράτυπη μετεγγραφή ποδοσφαιριστή από τον Πανιώνιο στον Απόλλωνα Λεμεσού, με αποτέλεσμα πολλές ομάδες να υποβάλουν ένσταση κατά του κύρους του αγώνα με την ομάδα της Λεμεσού. Την περίοδο 1986-87, ο Ερμής τερμάτισε και πάλι στην τελευταία θέση και υποβιβάστηκε εκ νέου.

Την περίοδο 1988-89 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία.
+Η πορεία του Ερμή την περίοδο 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1979-80 Β΄ 7 14 26    32 37 25Κύπελλο ΚύπρουΑ΄ γύρος 1980-81 Β΄  4 14 26      32Κύπελλο ΚύπρουΑ΄ γύρος 1981-82 Β΄  8 14 26    34 47 23Κύπελλο ΚύπρουΑ΄ γύρος 1982-83Β΄ 112px142641Κύπελλο ΚύπρουΑ΄ γύρος 1983-84 Α΄ 1412px 14 26 3 7 16 23 56 13Κύπελλο ΚύπρουΠροημιτελικά 1984-85Β΄ 112px1426431541Κύπελλο ΚύπρουΠροημιτελικά 1985-86 Α΄ 14 14 26 0 6 20 21 77 6Κύπελλο ΚύπρουΒ΄ γύρος 1986-87 Α΄ 1612px 16 30 1 4 25 19 108 6Κύπελλο ΚύπρουΒ΄ γύρος 1987-88 Β΄  9 15 28 8 10 10 27 39 26Κύπελλο ΚύπρουΒ΄ προκριματικός 1988-89  Β΄  1512px 15 28    34 57 20Κύπελλο ΚύπρουΒ΄ γύροςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

Δεκαετία 1990-1999
Την περίοδο 1989-99 τερμάτισε στη δεύτερη θέση του πρωταθλήματος Γ΄ κατηγορία και προβιβάστηκε στη Β΄ κατηγορία. Την περίοδο 1990-91 τερμάτισε στη δωδέκατη θέση του πρωταθλήματος Β΄ κατηγορίας. Έδωσε αγώνες μπαράζ με την τρίτη ομάδα του πρωταθλήματος Γ΄ Κατηγορίας 1990-91, Απόλλων Λυμπιών. Στο πρώτο παιχνίδι, ο γηπεδούχος Ερμής ηττήθηκε με 0-1. Στην έδρα του Απόλλωνα το τελικό αποτέλεσμα ήταν 1-1. Έτσι, ο Ερμής υποβιβάστηκε στη Γ΄ κατηγορία και ο Απόλλων προβιβάστηκε στην Β΄ κατηγορία.

Την περίοδο 1992-93 τερμάτισε στη δεύτερη θέση του πρωταθλήματος Γ΄ κατηγορίας και προβιβάστηκε στη Β΄ κατηγορία. Την περίοδο 1993-94 τερμάτισε στην ενδέκατη θέση και υποβιβάστηκε και πάλι στη Γ΄ κατηγορία. Την περίοδο 1995-96 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Τις επόμενες τρεις περιόδους τερμάτιζε στις ψηλές θέσεις του βαθμολογικού πίνακα της Β΄ κατηγορίας.
+Η πορεία του Ερμή Αραδίππου στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1989-90 Γ΄ 212px 14 26    57 24 39Κύπελλο ΚύπρουΠροκριματικός 1990-91 Β΄ 1212px 14 26 8 6 12 29 45 22Κύπελλο ΚύπρουΑ΄ γύρος 1991-92 Γ΄ 5 14 26    58 19 44Κύπελλο ΚύπρουΑ΄ προκριματικός 1992-93 Γ΄ 212px 14 26    63 42 49Κύπελλο ΚύπρουΑ΄ προκριματικός 1993-94 Β΄ 1112px 14 26 8 6 12 31 39 30Κύπελλο ΚύπρουΠροκριματικός 1994-95 Γ΄ 6 14 26    46 41 34Κύπελλο ΚύπρουΠροκριματικός 1995-96Γ΄112px1426591955Κύπελλο ΚύπρουΑ΄ γύρος 1996-97 Β΄ 5 14 26 9 9 8 34 28 36Κύπελλο ΚύπρουΠροκριματικά 1997-98 Β΄ 5 14 26 9 7 10 31 29 34Κύπελλο ΚύπρουΠροκριματικά 1998-99 Β΄ 6 14 26 11 4 11 43 37 37Κύπελλο ΚύπρουΠροκριματικάΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοί Βαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί

Δεκαετία 2000-2009
Την περίοδο 2000-01 ο Ερμής κατέκτησε την 3η θέση στο πρωτάθλημα Β΄ κατηγορίας, κερδίζοντας παράλληλα το εισιτήριο για την Α΄ κατηγορία. Την επόμενη περίοδο, για ακόμη μια φορά τερμάτισε στην τελευταία θέση του πρωταθλήματος της ανώτατης κατηγορίας και υποβιβάστηκε. Την περίοδο 2002-03 τερμάτισε στην 7η θέση και την περίοδο 2003-04 στην 8η θέση του πρωταθλήματος Β΄ κατηγορίας. Την περίοδο 2004-05 τερμάτισε στην 13η θέση και υποβιβάστηκε στην Γ΄ κατηγορία. Την περίοδο 2005-06 τερμάτισε στην 9η θέση και παρέμεινε στην Γ΄ κατηγορία. Ωστόσο, την επόμενη περίοδο κατέκτησε το πρωτάθλημα και επέστρεψε στη Β΄ κατηγορία. Την περίοδο 2007-08 κατέκτησε την 5η θέση του πρωταθλήματος. Την περίοδο 2008-09 κατέκτησε το πρωτάθλημα και κέρδισε το δικαίωμα συμμετοχής στην Α΄ κατηγορία. 
+Η πορεία του Ερμή τη δεκαετία 2000-2009 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1999-00Β΄814269512473932Κύπελλο ΚύπρουΑ΄ γύρος2000-01Β΄312px14261457393147Κύπελλο ΚύπρουΒ΄ γύρος2001-02Α΄1412px14260125161071Κύπελλο ΚύπρουΒ΄ γύρος2002-03Β΄71426989514835Κύπελλο ΚύπρουΑ΄ γύρος2003-04Β΄814268810404832Κύπελλο ΚύπρουΟμίλοι (16)2004-05Β΄1312px142651011313525Κύπελλο ΚύπρουΓ΄ γύρος2005-06Γ΄9142610313394633Κύπελλο ΚύπρουΑ΄ γύρος2006-07Γ΄112px14261493542551Κύπελλο ΚύπρουΒ΄ γύρος2007-08Β΄5142611510514338Κύπελλο ΚύπρουΦάση των 162008-09Β΄112px14261484472650Κύπελλο ΚύπρουΠροημιτελικάΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

Δεκαετία 2010-2019
Την περίοδο 2009-10 κατέλαβε την 9η θέση και εξασφάλισε άνετα την παραμονή του στην Α΄ κατηγορία και για την επόμενη περίοδο. Την περίοδο αυτή, ο ποδοσφαίριστής του Ερμή, Ζοεάνο Πίντο Τσάβες (μαζί με τον Ζοσέ Σεμέδο του ΑΠΟΠ Κινύρα), αναδείχθηκε πρώτος σκόρερ του πρωταθλήματος.

Την περίοδο 2010-11 τερμάτισε στην 11η θέση και παρέμεινε για τρίτη συνεχόμενη περίοδο στην κατηγορία. Την περίοδο 2011-12 τερμάτισε στην 14η και τελευταία θέση και υποβιβάστηκε. Στο πρωτάθλημα Β΄ κατηγορίας 2012-13 κατέλαβε την τρίτη θέση και επέστρεψε στην Α΄ κατηγορία.

Περίοδος 2013-14
Η ποδοσφαιρική περίοδος 2013-14 αποτελεί τη σημαντικότερη στην ιστορία της ομάδας. Στο πρωτάθλημα της περιόδου κατάφερε να τερματίσει στην 4η θέση, την υψηλότερη της ιστορίας του, αφήνοντας πίσω παραδοσιακές δυνάμεις του πρωταθλήματος (Ομόνοια και Ανόρθωση). Βάσει της τελικής του θέση εξασφάλισε το δικαίωμα συμμετοχής σε ευρωπαϊκή διοργάνωση, στο ΟΥΕΦΑ Γιουρόπα Λιγκ 2014-15. Κατά τη διάρκεια του πρωταθλήματος κέρδισε τον πρωταθλητή ΑΠΟΕΛ εντός και εκτός έδρας (2-0 και 0-1 αντίστοιχα), την Ανόρθωση σε δύο εκτός έδρας παιχνίδια και την Ομόνοια εντός έδρας. Έφερε επίσης 3 ισοπαλίες με την Ομόνοια, 1 με την Ανόρθωση, 1 με την ΑΕΛ και 1 με τον Απόλλωνα. Συνολικά η ομάδα πέτυχε 18 νίκες σε 36 αγώνες, έφερε 8 ισοπαλίες και δέχθηκε 10 ήττες, συγκεντρώνοντας 62 βαθμούς. Την περίοδο αυτή, ο ποδοσφαιριστής του Ερμή, Μάρκο Ταγκπατζούμι (μαζί με τους Χόρχε Μοντέιρο της ΑΕΛ και Γκατσόν Σανγκόι του Απόλλωνα), αναδείχθηκε πρώτος σκόρερ του πρωταθλήματος.

Επιπρόσθετα, την περίοδο αυτή ο Ερμής κατάφερε να φτάσει μέχρι τον τελικό του Κυπέλλου Κύπρου. Στην προημιτελική φάση απέκλεισε την ΑΕΚ Λάρνακας και στην ημιτελική τον Απόλλωνα. Στον τελικό αντιμετώπισε τον ΑΠΟΕΛ από τον οποίο ηττήθηκε με 2-0 στο νέο ΓΣΠ. Παρόλο που το νέο ΓΣΠ ήταν η έδρα του αντιπάλου, ο Ερμής συμφώνησε όπως ο τελικός διεξαχθεί εκεί. Στον ιστορικό αυτό τελικό της 21ης Μαΐου 2014 για την ομάδα του Ερμή αγωνίστηκαν οι: Γιάννης Αραμπατζής, Λεβάν Μαχράτζε, Ζοάο Τσίνα, Ντράγκαν Ζάρκοβιτς, Πάουλο Ντε Πίνα, Γιάννης Ταραλίδης, Ματιέ Μπεμπά, Άρμεντ Αλίμι (59’ Γιάννης Οκκάς), Μανού (76΄ Ανδρέας Παπαθανασίου), Σεσίνια (70’ Στέλιος Δημητρίου), Εστέβες Ενρίκε.

Προπονητής της ομάδας την περίοδο αυτή ήταν ο Νίκος Παναγιώτου.

Ευρωπαϊκή συμμετοχή
Την περίοδο 2013-14 ο Ερμής, τερματίζοντας στην 4η θέση, εξασφάλισε συμμετοχή στον τρίτο προκριματικό του ΟΥΕΦΑ Γιουρόπα Λιγκ 2014-2015. Ήταν η πρώτη και μοναδική συμμετοχή της ομάδας της Αραδίππου στα ευρωπαϊκά σαλόνια. Αντίπαλος του Ερμή ήταν η ελβετική Γιανγκ Μπόις Βέρνης. Ο πρώτος αγώνας έγινε στις 31 Ιουλίου 2014 στη Βέρνη, με την ελβετική ομάδα να κερδίζει με 1-0. Το μοναδικό τέρμα της αναμέτρησης σημείωσε ο Νουζόλο στο 58ο λεπτό. Ο επαναληπτικός πραγματοποιήθηκε στις 7 Αυγούστου 2014 στο Στάδιο Αντώνης Παπαδόπουλος μπροστά από περίπου 1000 φίλους της ομάδας της Αραδίππου. Οι "φτεροπόδαροι" έψαχναν ένα γκολ για να μπορέσουν να μπουν στο παιχνίδι της πρόκρισης όμως δεν τα κατάφεραν παρά τη μεγάλη τους προσπάθεια. Οι Ελβετοί επικράτησαν 2-0 με γκολ των Στέφεν (36΄) και Φρέι (66΄) με αποτέλεσμα να αποκλειστούν από τη συνέχεια του Γιουρόπα Λιγκ.

Κατάκτηση Super Cup
Στην έναρξη της περιόδου 2014-15, επειδή ο ΑΠΟΕΛ κέρδισε πρωτάθλημα και κύπελλο την περίοδο 2013-14, ο Ερμής, ως φιναλίστ του κυπέλλου, αντιμετώπισε την ομάδα αυτή στον αγώνα για το Super Cup 2014. Ο αγώνας έγινε στις 13 Αυγούστου 2014, στο στάδιο Αντώνης Παπαδόπουλος, με τον Ερμή να κερδίζει με 2-1 και να κατακτά το τρόπαιο. Τα γκολ που έδωσαν την ασπίδα στον Ερμή σημείωσαν ο Τζόνατας στο 1ο λεπτό και ο Γιάννης Ταραλίδης στις καθυστερήσεις της αναμέτρησης.

 Υποβιβασμός 
Την περίοδο 2018-19 ο Ερμής τερμάτισε στην τελευταία θέση και υποβιβάστηκε στη Β΄ κατηγορία.

 Η αποχώρηση Λούκα Φανιέρου 
Τον Απρίλιο του 2022 ο Λούκας Φανιέρος Χαραλάμπους μετά από πολλά χρόνια στην προεδρία του Ερμή αποφάσισε να αποχωρήσει από την ομάδα της Αραδίππου. Μαζί του ο Ερμής γνώρισε τις μεγαλύτερες επιτυχίες στην ιστορία του και τον κράτησε στην Α΄ Κατηγορία για πολλά χρόνια. "Όλα έχουν ένα τέλος. Δεν είναι θέμα απογοήτευσης, μεγαλώνουν τα παιδιά μου και έχω άλλα πράγματα να κάνω. Πολεμούσα για μία ομάδα που στόχος της ήταν να παίζει στην Α΄ Κατηγορία", ανέφερε σε δηλώσεις του λίγο μετά την αποχώρηση του. Μεγαλύτερες του επιτυχίες ο τελικός κυπέλλου, η συμμετοχή στα ευρωπαϊκά σαλόνια και η κατάκτηση του Σούπερ Καπ. Νέος πρόεδρος ανέλαβε ο νεαρός και φιλόδοξος Κωνσταντίνος Πίττας. +Η πορεία του Ερμή τη δεκαετία 2010-2019 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά2009-10Α΄9143212812433844Κύπελλο ΚύπρουΠροημιτελικά2010-11Α΄11143291112384538Κύπελλο ΚύπρουΒ΄ γύρος2011-12Α΄1412px1426142112507Κύπελλο ΚύπρουΠροημιτελικά2012-13Β΄312px14321778473458Κύπελλο ΚύπρουΒ΄ γύρος2013-14Α΄4143618810555462Κύπελλο ΚύπρουΦιναλίστ2014-15Α΄6123211714285540Κύπελλο ΚύπρουΠροημιτελικά2015-16Α΄8143611916365242Κύπελλο ΚύπρουΒ΄ γύρος2016-17Α΄91436146165161481Κύπελλο ΚύπρουΑ΄ γύρος2017-18Α΄8143614418506446Κύπελλο ΚύπρουΑ΄ γύρος 2018-19A΄1212px12323425296513Κύπελλο ΚύπρουΠροημιτελικάΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί
1: Ο Ερμής κέρδισε 48 βαθμούς, αλλά τιμωρήθηκε με αφαίρεση 6 βαθμών και έτσι στην τελική βαθμολογία αναγράφονται 42 βαθμοί.

Δεκαετία 2020-2029

Ο Ερμής συνέχισε να αγωνίζεται στην Β΄Κατηγορία μέχρι και την περίοδο 2023-24 όπου τερμάτισε στην 15η θέση και υποβιβάστηκε στην Γ΄Κατηγορία.

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
<center>
{|
|valign="top" width=50%|

 Πρωτάθλημα Κατηγορία Αριθμός συμμετοχών Α΄ κατηγορία 13 Β΄ κατηγορία 25 Γ΄ κατηγορία 10 Σύνολο 48
|valign="top" width=50%|
{| class="wikitable"
! colspan=2| Κύπελλο
|-
| Κατηγορία
| Αριθμός συμμετοχών
|-
| Κύπελλο Κύπρου || <center>46|-
|}
|}

 Τίτλοι-Διακρίσεις 
 Super Cup:
 Νικητής (1): 2014
 Κύπελλο Κύπρου:
 Φιναλίστ (1): 2014
 Β΄ Κατηγορία:
 Πρωταθλητής (3): 1983, 1985, 2009
 Γ΄ Κατηγορία:
 Πρωταθλητής (3): 1976, 1996, 2007
Κύπελλο ΠΟΕΛ
Κυπελλούχος (1): 1972

 Αδελφοποιήσεις 
Τον Μάιο του 2014, ο Ερμής Αραδίππου αδελφοποιήθηκε με την ομάδα Ερμής Ζωνιανών Κρήτης.

 Δείτε επίσης 
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο

Παραπομπές

 Πηγές 

 Βιβλιογραφία 

 Εξωτερικοί σύνδεσμοι 

Κατηγορία:Αθλητικοί σύλλογοι Επαρχίας Λάρνακας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1958